text: 6 Peru "Noëqa Jehoväpa rikënimpaq alli nunam karqan", porqui "tsë witsan nunakunapitaqa, alli ruraq nunam karqan". Y ‘Rasumpa kaq Dioswan puriptinmi' Jehoväqa jatun arcata ruranampa mandarqan (Gen. 6:8, 9, 14-16). Tsë arcam yanapakunan karqan nunakuna y animalkuna apäkï tamyapita salvakuyänampaq. Diosta wiyakurmi Noëqa "Jehovä llapan mandanqanta rurarqan". Alli churanakushqa kar y familiampa yanapakïninwanmi arcata rurarqan. Y llapan animalkuna arcaman yëkuriyaptinmi, "Jehovä punkuta wichqarirqan" (Gen. 7:5, 16).